मानगो में लगेगी जूस की फैक्ट्री
मानगोमें जूस तैयार करने का कारखाना लगाने के लिए प्रधानमंत्री रोजगार सृजन योजना ( पीएमईजीपी) के तहत 25 लाख रुपए का ऋण दिया जाएगा। डीआरडीए की निदेशक उमा महतो की अध्यक्षता में जिला स्तरीय टास्क फोर्स ने कारखाना लगाने के लिए लाभुक का चयन मंगलवार को किया है।
साकची ठाकुरबाड़ी रोड स्थित जिला परिषद कार्यालय में लाभुकों का साक्षात्कार लिया गया था। मानगो के अमित कुमार गोप ने हर्बल अलगल जूस निर्माण बाटलिंग प्लांट लगाने के लिए ऋण उपलब्ध कराने का आवेदन जिला उद्योग केंद्र को दिया था। टास्क फोर्स ने इस लोन का आवेदन स्वीकृत करते हुए अपनी अनुशंसा के साथ बैंक को भेजने का फैसला किया है। साक्षात्कार में जिला उद्योग केंद्र के जीएम बी तिग्गा उद्योग विस्तार पदाधिकारी दिलीप कुमार सिन्हा सहित कई बैंकों के अधिकारी उपस्थित थे।
जिला परिषद कार्यालय में साक्षात्कार देते अभ्यर्थी।
साक्षात्कार के दौरान फ्लाई ऐश से ईंट बनाने वाले उद्योग के लिए दो आवेदन भी स्वीकृत करते हुए क्रमश: 25 15 लाख रुपए लोन देने की अनुशंसा बैंक से की गई है। मंगलवार को साक्षात्कार के लिए पीएमजीपी के 49 आवेदकों को बुलाया गया था। इनमें से नौ आवेदक गैर हाजिर थे। 37 आवेदकों का चयन किया गया, जबकि तीन के आवेदन को निरस्त कर दिया गया। खादी ग्रामोद्योग बोर्ड के तहत संचालित योजनाओं के लिए 40 आवेदकों ने लोन का आवेदन दिया था। इनमें से 18 युवाओं का चयन किया गया, जबकि नौ को रिजेक्ट कर दिया गया। 13 आवेदक गैर हाजिर थे।
hin_Deva hin_Deva hin_Deva hin_Deva hin_Deva